बीते महीने उत्तर प्रदेश में संशोधित नागरिकता कानून के खिलाफ प्रदर्शन कर रहे लोगों पर उत्तर प्रदेश पुलिस द्वारा की गई बर्बरता को लेकर कांग्रेस नेता राहुल गांधी और प्रियंका गांधी ने आज मानवाधिकार आयोग में अधिकारियों से मिलकर शिकायत दर्ज कराई है।
 कांग्रेस नेता राहुल गांधी और पार्टी महासचिव प्रियंका गांधी समेत पार्टी के वरिष्ठ नेताओं ने राष्ट्रीय मानवाधिकार आयोग (एनएचआरसी) के प्रमुख से मुलाकात कर उत्तर प्रदेश में संशोधित नागरिकता कानून के खिलाफ हुए प्रदर्शनों के दौरान पुलिस बर्बरता का मुद्दा उठाते हुए शिकायत दर्ज कराई है। कांग्रेस नेताओं ने आयोग को उत्तर प्रदेश पुलिस द्वारा की गई कथित ज्यादतियों के संबंध में एक विस्तृत रिपोर्ट सौंपी। रिपोर्ट में तथ्यों के साथ दावा किया गया है कि उत्तर प्रदेश पुलिस ने सीएए के खिलाफ प्रदर्शन करने वालों पर जुल्म ढाए।
 मानवाधिकार आयोग पहुंचे राहुल गांधी और प्रियंका गांधी के साथ कांग्रेस के वरिष्ठ नेता अभिषेक मनु सिंघवी, मोहसिना किदवई, सलमान खुर्शीद, जितिन प्रसाद, राजीव शुक्ला और उत्तर प्रदेश कांग्रेस के अध्यक्ष अजय कुमार लल्लू भी मौजूद थे। बता दें कि पिछले साल दिसंबर में नागरिकता संशोधन कानून (सीएए) के खिलाफ उत्तर प्रदेश में हुए प्रदर्शनों पर पुलिस कार्रवाई में कई लोगों की जान चली गई थी और कई लोग घायल हुए थे। कई लोगों ने सोशल मीडिया समेत मीडिया में उत्तर प्रदेश पुलिस पर अत्याचार करने के आरोप लगाए थे।
 इसके बाद इन घटनाओं को लेकर कांग्रेस समेत कई विपक्षी दलों ने यूपी पुलिस पर सवाल उठाया था। कांग्रेस महासचिव और पूर्वी यूपी प्रभारी प्रियंका गांधी ने लखनऊ, मेरठ और मुजफ्फरनगर का दौरा कर पीड़ित परिवारों से मुलाकात की। बता दें कि आज भी सीएए और एनआरसी के खिलाफ पूरे देश की तरह उत्तर प्रदेश के कई हिस्सों में प्रदर्शन हो रहे हैं।
 
बीते महीने उत्तर प्रदेश में संशोधित नागरिकता कानून के खिलाफ प्रदर्शन कर रहे लोगों पर उत्तर प्रदेश पुलिस द्वारा की गई बर्बरता को लेकर कांग्रेस नेता राहुल गांधी और प्रियंका गांधी ने आज मानवाधिकार आयोग में अधिकारियों से मिलकर शिकायत दर्ज कराई है। कांग्रेस नेता राहुल गांधी और पार्टी महासचिव प्रियंका गांधी समेत पार्टी के वरिष्ठ नेताओं ने राष्ट्रीय मानवाधिकार आयोग के प्रमुख से मुलाकात कर उत्तर प्रदेश में संशोधित नागरिकता कानून के खिलाफ हुए प्रदर्शनों के दौरान पुलिस बर्बरता का मुद्दा उठाते हुए शिकायत दर्ज कराई है। कांग्रेस नेताओं ने आयोग को उत्तर प्रदेश पुलिस द्वारा की गई कथित ज्यादतियों के संबंध में एक विस्तृत रिपोर्ट सौंपी। रिपोर्ट में तथ्यों के साथ दावा किया गया है कि उत्तर प्रदेश पुलिस ने सीएए के खिलाफ प्रदर्शन करने वालों पर जुल्म ढाए। मानवाधिकार आयोग पहुंचे राहुल गांधी और प्रियंका गांधी के साथ कांग्रेस के वरिष्ठ नेता अभिषेक मनु सिंघवी, मोहसिना किदवई, सलमान खुर्शीद, जितिन प्रसाद, राजीव शुक्ला और उत्तर प्रदेश कांग्रेस के अध्यक्ष अजय कुमार लल्लू भी मौजूद थे। बता दें कि पिछले साल दिसंबर में नागरिकता संशोधन कानून के खिलाफ उत्तर प्रदेश में हुए प्रदर्शनों पर पुलिस कार्रवाई में कई लोगों की जान चली गई थी और कई लोग घायल हुए थे। कई लोगों ने सोशल मीडिया समेत मीडिया में उत्तर प्रदेश पुलिस पर अत्याचार करने के आरोप लगाए थे। इसके बाद इन घटनाओं को लेकर कांग्रेस समेत कई विपक्षी दलों ने यूपी पुलिस पर सवाल उठाया था। कांग्रेस महासचिव और पूर्वी यूपी प्रभारी प्रियंका गांधी ने लखनऊ, मेरठ और मुजफ्फरनगर का दौरा कर पीड़ित परिवारों से मुलाकात की। बता दें कि आज भी सीएए और एनआरसी के खिलाफ पूरे देश की तरह उत्तर प्रदेश के कई हिस्सों में प्रदर्शन हो रहे हैं।